Temeljem članka 23. toč. a), b), c), d), e), g) i h) Zakona o obilježavanju malog oružja, lakog naoružanja i pripadajućeg streljiva („Službeni glasnik BiH“, broj 83/16) i članka 61. stavak 2. Zakona o upravi („Službeni glasnik BiH“, br. 32/02 i 102/09), ministar vanjske trgovine i ekonomskih odnosa Bosne i Hercegovine donosi

**Pravilnik**

**O POSTUPCIMA I METODAMA OBILJEŽAVANJA ORUŽJA I STRELJIVA**

**Članak 1.**

**(Predmet)**

Ovim Pravilnikom se propisuju procedure, mjesto i formati oznaka, postupci i metode obilježavanja oružja i streljiva koji se proizvode u Bosni i Hercegovini (u daljnjem tekstu: BiH), uvoze u BiH i koji se prenose za trajnu civilnu uporabu ili se izvozе iz BiH, vođenje evidencije o oznakama na oružju i streljivu, troškovi obilježavanja i inspekcijski nadzor, u skladu sa Zakonom o obilježavanju malog oružja, lakog naoružanja i pripadajućeg streljiva („Službeni glasnik BiH“ broj 83/16), (u daljnjem tekstu: Zakon).

**Članak 2.**

**(Izuzeća od primjene)**

Odredbe ovog Pravilnika ne odnose se na oružje i streljivo koji se uvoze u BiH, a koji su već od strane proizvođača oružja i streljiva, na zahtjev uvoznika, označeni uvoznom oznakom koja sadrži podatke o zemlji uvoza i godini uvoza u BiH.

**Članak 3.**

**(Značenje izraza)**

(1) Izrazi korišteni u ovom Pravilniku imaju ista značenja kao i izrazi korišteni u Zakonu.

(2) Izrazi korišteni samo u muškom ili u samo ženskom rodu odnose se istodobno na oba roda.

**Članak 4.**

 **(Metode obilježavanja)**

(1) Obilježavanje podrazumijeva proces označavanja oružja i streljiva, odnosno pakiranja oružja i streljiva jedinstvenom proizvodnom oznakom (u daljnjem tekstu: JPO), uvoznom oznakom (u daljnjem tekstu: UO) ili identifikacijskom oznakom oružja ili streljiva (u daljnjem tekstu: IOO/IOM), te oznakom o prijenosu ili izvozu oružja ili streljiva (u daljnjem tekstu: OPI), stavljanjem oznaka na bitni konstrukcijski dio oružja i streljiva i pakiranja oružja i streljiva.

(2) Obilježavanje oružja i streljiva, ovisno od tehnološkog odnosno proizvodnog procesa vrši se metodama hladnog i toplog obilježavanja.

(3) Obilježavanje pakiranja oružja i streljiva vrši se stavljanjem oznake na pakiranje ili na posebnu etiketu koja se stavlja na pakiranje oružja ili streljiva.

**Članak 5.**

 **(Mjesto oznake)**

Oznaka se stavlja na najmanje jedan bitni konstrukcijski dio oružja i streljiva, bez obzira da li se taj dio ugrađuje u sam finalni proizvod ili je taj konstrukcijski dio namijenjen za daljnju prodaju.

**Članak 6.**

**(Obilježavanje oružja i streljiva i pakiranja oružja ili streljiva JPO-om)**

(1) JPO na oružju i streljivu treba biti stavljena na vidno mjesto, minimalne veličine 2 mm na oružju, odnosno 1 mm na streljivu, minimalne dubine 0,2 mm, te treba biti trajna i otporna tijekom cijelog vijeka trajanja u normalnim uvjetima korištenja i nepodložna lakom brisanju, mijenjanju ili uklanjanju.

(2) JPO koja se stavlja na oružje i pakiranje oružja, u skladu sa člankom 4. stavak (3) ovog Pravilnika, sadrži slijedeće elemente:

1. međunarodnu oznaku ISO za Bosnu i Hercegovinu “BA”,
2. naziv proizvođača, jednostavni geometrijski simbol ili alfa-numeričku oznaku-minimalno dva znaka, za koju je Ministarstvo vanjske trgovine i ekonomskih odnosa BiH (u daljnjem tekstu: Ministarstvo), na zahtjev proizvođača, donijelo rješenje o određivanju oznake proizvođača koja se stavlja na oružje ili streljivo,
3. godinu proizvodnje-minimalno dva posljednja broja godine u kojoj je oružje proizvedeno, i
4. serijski broj.

(3) JPO koja se stavlja na streljivo sadrži slijedeće elemente:

1. naziv proizvođača, jednostavni geometrijski simbol ili alfa-numeričku oznaku- minimalno dva znaka, za koju je Ministarstvo, na zahtjev proizvođača, donijelo rješenje o određivanju oznake proizvođača koja se stavlja na oružje ili streljivo,
2. godinu proizvodnje-minimalno dva posljednja broja godine u kojoj je streljivo proizvedeno,
3. oznaku kalibra izraženu u inčima ili milimetrima, i
4. međunarodnu oznaku ISO za Bosnu i Hercegovinu “BA“, za streljivo kalibra 20 mm i većeg.

(4) Izuzeće od primjene odredbe iz stavka (3) ovog članka postoji u slijedećim slučajevima:

1. kod označavanja streljiva sa ivičnim/rubnim paljenjem kalibra 5,56 mm koje minimalno mora biti označeno oznakom proizvođača,
2. kod inicijalnih sredstava kod kojih se označavanje vrši samo na pakiranjima i

(5) JPO koja se stavlja na pakiranjima streljiva sadrži slijedeće elemente:

1. međunarodnu oznaku ISO za Bosnu i Hercegovinu “BA”,
2. naziv proizvođača, jednostavni geometrijski simbol ili alfa-numeričku oznaku - minimalno dva znaka, za koje je Ministarstvo, na zahtjev proizvođača, donijelo rješenje o određivanju oznake proizvođača koja se stavlja na oružje ili streljivo,
3. godinu proizvodnje-minimalno dva posljednja broja godine u kojoj je streljivo proizvedeno,
4. oznaku kalibra izraženu u inčima ili milimetrima,
5. oznaku modela,
6. broj komada streljiva u pakiranju, i
7. broj lota streljiva.

(6) U iznimnim slučajevima i uz ispunjenje uvjeta iz članka 9. stavak (5) Zakona, JPO na oružju i streljivu može sadržavati i druge podatke iznimno od onih navedenih u st. (2) i (3) ovog članka.

**Članak 7.**

**(Obilježavanje oružja UO-om, IOO-om i OPI-om)**

(1) UO na oružju, IOO i OPI stavljaju se uz postojeću JPO, s tim da se moraju vidno razlikovati od JPO.

(2) Ukoliko oznake iz stavka (1) ovog članka nije moguće staviti uz postojeću JPO, oznake se stavljaju na drugo pogodno mjesto istog konstrukcijskog dijela oružja na kome se nalazi JPO.

(3) Oznake iz stavka (1) ovog članka trebaju biti stavljene na vidno mjestо, minimalne veličine 2 mm, minimalne dubine 0,1 mm, ukoliko se stavljaju na kovinu, odnosno 0,2 mm ukoliko se stavljaju na nekovine (polimer), te trebaju biti trajne i otporne tijekom cijelog vijeka trajanja u normalnim uvjetima korištenja i nepodložne lakom brisanju, mijenjanju ili uklanjanju.

**Članak 8.**

**(Obilježavanje streljiva UO-om, IOM-om i OPI-om)**

UO streljiva, IOM ili OPI, stavljaju se na svako pakiranje streljiva koje se uvozi u BiH, odnosno prenosi ili izvozi iz zaliha bilo koje razine vlasti u BiH.

**Članak 9.**

**(Format UO )**

UO koja se stavlja na oružje, pakiranja oružja i pakiranja streljiva sadrži slijedeće elemente:

a) međunarodnu oznaku ISO za Bosnu i Hercegovinu “BA”, i

b) godinu uvoza, minimalno dva posljednja broja godine u kojoj su oružje i streljivo uvezeni.

**Članak 10.**

**(Format IOO/IOM )**

Identifikacijska oznaka koja se stavlja na oružje, pakiranje oružja, odnosno na pakiranje streljiva sadrži slijedeće elemente:

1. naziv ovlaštene osobe za obilježavanje, jednostavni geometrijski simbol ili alfa-numeričku oznaku, minimalno dva znaka, za koju je Ministarstvo, na zahtjev pravne osobe ili ustanove donijelo rješenje o određivanju oznake ovlaštene osobe, i
2. redni broj uvoza oružja ili pakiranja streljiva u BiH, iz Podregistra 5. ili Podregistra 6. Priloga ovog Pravilnika, koji su sastavni dio evidencije ovlaštene osobe u godini uvoza oružja ili pakiranja streljiva.

**Članak 11.**

**(Format OPI)**

OPI koja se stavlja na oružje, pakiranje oružja odnosno na pakiranje streljiva sadrži slijedeće elemente:

1. međunarodnu oznaku ISO za Bosnu i Hercegovinu “BA”,
2. naziv nositelja zaliha, jednostavni geometrijski simbol ili alfa-numeričku oznaku, minimalno dva znaka, za koju je Ministarstvo, na zahtjev nositelja zaliha, donijelo rješenje o određivanju oznake nositelja zaliha,
3. godinu prijenosa odnosno izvoza, minimalno dva posljednja broja godine izvoza ili prijenosa oružja ili streljiva , i
4. redni broj prenesenog odnosno izvezenog oružja/pakiranja streljiva iz BiH, iz Podregistra 7. ili Podregistra 8. Priloga ovog Pravilnika, koji su sastavni dijelovi evidencija nositelja zaliha u godini prijenosa odnosno izvoza.

**Članak 12.**

**(Troškovi obilježavanja i potvrda o izvršenom obilježavanju uvezenog, izvezenog ili prenesenog oružja i streljiva)**

1. Troškove obilježavanja uvezenog oružja i streljiva snosi uvoznik.
2. Troškove obilježavanja oružja i streljiva koji se prenose ili izvoze snosi nositelj zaliha.
3. Ovlaštena osoba koja vrši obilježavanje uvezenog oružja i streljiva je dužna da za izvršeno obilježavanje izda pismenu potvrdu, izuzev ukoliko je ovlaštena osoba istodobno i uvoznik oružja koje je predmet obilježavanja.
4. U slučaju oštećenja odnosno narušavanja tehničke kvalitete i svojstava oružja ili streljiva, do kojeg je došlo u postupku stavljanja oznake, odnosno obilježavanja, troškove naknade za nastalo oštećenje snosi osoba koja je izvršila stavljanje oznake.

**Članak 13.**

**(Evidencije)**

1. Evidencije iz članka 15. Zakona vode se u formi podregistara iz Priloga koji je sastavni dio ovog Pravilnika.
2. Evidencije o oznakama na proizvedenom oružju koje se obilježava JPO-om, vode se u Podregistru 1. Priloga ovog Pravilnika.
3. Evidencije o oznakama na proizvedenom streljivu koje se obilježava JPO-om, vode se u Podregistru 2. Priloga ovog Pravilnika.
4. Evidencije o uvezenom oružju koje se obilježava UO-om, vode se u Podregistru 3. Priloga ovog Pravilnika~~.~~
5. Evidencije o uvezenom streljivu koje se obilježava UO-om, vode se u Podregistru 4. Priloga ovog Pravilnika.
6. Evidencije o uvezenom oružju bez originalnih oznaka koje se obilježava IOO-om, vode se u Podregistru 5. Priloga ovog Pravilnika.
7. Evidencije o uvezenom streljivu bez originalnih oznaka, koje se obilježava IOM-om, vode se u Podregistru 6. Priloga ovog Pravilnika.
8. Evidencije o prijenosu ili izvozu oružja koje se obilježava OPI-om, vode se u Podregistru 7. Priloga ovog Pravilnika.
9. Evidencije o prijenosu ili izvozu streljiva koje se obilježava OPI-om, vode se u Podregistru 8. Priloga ovog Pravilnika.

**Članak 14.**

**(Inspekcijski nadzor)**

 (1) Inspekcijski nadzor nad osobama koje imaju obveze ili ovlaštenje za obilježavanje oružja ili streljiva vrši Ministarstvo, radi utvrđivanja da li se obilježavanje oružja ili streljiva vrši u skladu s odredbama Zakona i podzakonskih akata donesenih u skladu s Zakonom.

 (2) Inspekcijski nadzor iz stavka (1) ovog članka vrši se neposrednom kontrolom obilježenog oružja, streljiva i pakiranja oružja i streljiva i neposrednim uvidom u dokumentaciju osoba koje imaju obvezu ili ovlaštenje za obilježavanje i ima za cilj da se utvrdi:

1. da li su oznake na oružju i streljivu odnosno pakiranjima oružja ili streljiva stavljene u skladu sa rješenjem Ministarstva, na predviđenom mjestu i u propisanoj formi,
2. da li oznake, po svojim fizičkim karakteristikama, odgovaraju karakteristikama propisanim u čl. 5. - 11. ovog Pravilnika,
3. da li su oznake stavljene u propisanom roku, u skladu sa odredbama čl. 4. - 6. Zakona, i
4. da li se evidencija o oznakama vodi u skladu sa odredbama čl. 15., 17. i 18. Zakona i članka 13. ovog Pravilnika.

 (3) Inspekcijski nadzor obavljaju ovlašteni državni službenici Ministarstva, a ako su za obavljanje nadzora potrebna posebna stručna znanja, mogu se angažirati i državni službenici iz drugih tijela uprave, kao i specijalizirane osobe.

**Članak 15.**

**(Stupanje na snagu)**

Ovaj Pravilnik stupa na snagu osmog dana od dana objavljivanja u Službenom glasniku BiH, a počinje se primjenjivati od 01. siječnja 2019. godine.

Broj: 05-4-02-2600/18

06.07.2018.godine **MINISTAR**

Sarajevo **Mirko** **Šarović, s. r.**

**- - - - - - - - - - - - - -**

Objavljeno u „Službenom glasniku BiH“ broj: 49/18 od 17.07.2018. godine

 ***Ovaj tekst je za internu upotrebu i na isti se ne može pozivati prilikom službene upotrebe***

**PRILOG**

Podregistar 1.

 Proizvedeno oružje (JPO)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv nositelja ovlaštenja za obilježavanje oružja i streljiva )

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Proizvodna oznaka oružja/pakiranja | Marka /naziv proizvođača | Model oružja | Kalibar | Mjesto oznake na vatrenom oružju  | Krajnji korisnik | Zemlja krajnjeg korisnika | Datum upisa(dd.mm.gg) | Napomena |
| Zemlja proizvodnje | Naziv proizvođača | Serijski broj | Godina proizvodnje | (mm) | (inč) |
| BA |   |   |  |  |  |  |  |  |  |  |   |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Podregistar 2.

Proizvedeno streljivo (JPO)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv nositelja ovlaštenja za obilježavanje oružja i streljiva )

|  |  |  |  |  |  |
| --- | --- | --- | --- | --- | --- |
| Proizvodna oznaka streljiva  | Vrsta streljiva | Krajnji korisnik | Zemlja krajnjeg korisnika | Datum upisa(dd.mm.gg) | Napomena |
| Tijelo/Upaljač/Pakiranje | Tijelo/Upaljač/Pakiranje | Tijelo/Upaljač/Pakiranje | Tijelo/Upaljač/Pakiranjekalibar>20mm | Pakiranje | Pakiranje |
| Oznaka proizvođača | Godina proizvodnje | Kalibar | Zemlja proizvodnje | Lot broj | Broj komada |
| (mm) | (inč) |
|   |   |  |  | BA |  |  |  |  |  |   |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

**PRILOG**

Podregistar 3.

Uvezeno oružje (UO)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv nositelja ovlaštenja za obilježavanje oružja i streljiva )

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Uvozna oznaka oružja | Marka /naziv proizvođača | Model oružja | Kalibar | Serijski broj | Zemlja proizvodnje | Godina proizvodnje | Mjesto oznake na vatrenom oružju  | Uvoznik | Datum upisa(dd.mm.gg) | Napomena |
| Zemlja uvoza | Godina uvoza | (mm) | (inč) |
| BA |   |  |  |  |  |   |   |   |  |   |   |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Podregistar 4.

Uvezeno streljivo / na pakiranju (UO)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv nositelja ovlaštenja za obilježavanje oružja i streljiva )

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Uvozna oznaka streljiva | Marka /naziv proizvođača | Kalibar | Vrsta streljiva | Lot broj  | Godina proizvodnje | Zemlja proizvodnje | Broj komada/ broj jedinica pakiranja | Uvoznik | Datum upisa(dd.mm.gg) | Napomena |
| Zemlja uvoza | Godina uvoza | (mm) | (inč) |
| BA |   |  |  |  |  |   |   |   |  |   |   |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

**PRILOG**

Podregistar 5.

Uvezeno oružje bez originalnih oznaka (IOO)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv nositelja ovlaštenja za obilježavanje oružja i streljiva )

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Identifikacijska oznaka oružja | Model oružja | Kalibar | Marka /naziv proizvođača (ako je prepoznatljivo) | Serijski broj(ako je prepoznatljivo) | Zemlja proizvodnje(ako je prepoznatljivo) | Godina proizvodnje(ako je prepoznatljivo) | Mjesto oznake na vatrenom oružju  | Uvoznik | Datum upisa(dd.mm.gg) | Napomena |
| Zemlja uvoza | Godina uvoza | Oznaka ovlaštene osobe | Redni broj uvoza | (mm) | (inč) |
| BA |   |   |   |  |  |  |  |  |  |  |  |   |   |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

Podregistar 6.

Uvezeno streljivo bez originalnih oznaka / na pakiranju (IOM)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv nositelja ovlaštenja za obilježavanje oružja i streljiva )

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Identifikacijska oznaka streljiva | Vrsta streljiva  | Kalibar | Marka /naziv proizvođača (ako je prepoznatljivo) | Lot broj(ako je prepoznatljivo) | Zemlja proizvodnje(ako je prepoznatljivo) | Godina proizvodnje(ako je prepoznatljivo) | Broj komada/ broj jedinica pakiranja | Uvoznik | Datum upisa(dd.mm.gg) | Napomena |
| Zemlja uvoza | Godina uvoza | Oznaka ovlaštene osobe | Redni broj uvoza | (mm) | (inč) |
| BA |   |   |   |  |  |  |  |  |  |  |  |   |   |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

**PRILOG**

Podregistar 7.

Prijenos / izvoz oružja (OPI)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv nositelja ovlaštenja za obilježavanje oružja i streljiva )

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Oznaka o prijenosu/izvozu | Marka /naziv proizvođača  | Model oružja  | Kalibar | Serijski broj | Zemlja proizvodnje | Godina proizvodnje | Mjesto oznake na vatrenom oružju  | Krajnji korisnik | Zemlja krajnjeg korisnika | Datum upisa(dd.mm.gg) | Napomena |
| Zemlja prijenosa/izvoza | Oznaka nositelja zaliha  | Godina  | Redni broj prijenosa/izvoza | (mm) | (inč) |
| Prijenosa | Izvoza |
| BA |   |   |   |   |  |  |  |  |  |  |  |  |   |   |   |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |

Podregistar 8.

Prijenos / izvoz streljiva na pakiranju (OPI)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv nositelja ovlaštenja za obilježavanje oružja i streljiva )

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Oznaka o prijenosu/izvozu  | Marka /naziv proizvođača  | Vrsta streljiva | Kalibar | Lot broj  | Zemlja proizvodnje | Godina proizvodnje | Broj komada/ broj jedinica pakiranja | Krajnji korisnik | Zemlja krajnjeg korisnika | Datum upisa (dd.mm.gg)  | Napomena |
| Zemlja prijenosa/izvoza | Oznaka nositelja zaliha  | Godina  | Redni broj prijenosa/izvoza | (mm) | (inč) |
| Prijenosa | Izvoza |
| BA |   |   |   |   |  |  |  |  |  |  |  |  |   |   |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |